《题高房山夜山图》
宋代·张逢原

地位清高眼界宽，尽收风景入豪端。废宫台榭和烟锁，隔岸江山对月看。

一水中分吴越近，层楼低接斗牛寒。有声画意吟难了，更把瑶琴膝上弹。

作者简介：张逢原，字渊甫，号泉月，海昌（今浙江海宁西南）人。九成曾孙、伯雨祖。宋末通判漳州。宋亡不仕，家有泉月精舍，与高克恭、仇远等人吟咏其中。事见《赵氏铁网珊瑚》卷一三、《珊瑚木难》卷五刘基《句曲外史张伯雨墓志铭》。